О П Р Е Д Е Л Е Н И Е

№ 129

гр. София, 26.03.2019 г.

В ИМЕТО НА НАРОДА

Върховният касационен съд, Четвърто гражданско отделение, в закрито заседание на двадесет и пети март две хиляди и деветнадесета година в състав:

ПРЕДСЕДАТЕЛ: Бойка Стоилова

ЧЛЕНОВЕ: 1. Мими Фурнаджиева

2. Велислав Павков

при секретаря в присъствието на прокурора като разгледа докладваното от съдията Павков гр.д. №623 по описа за 2019г. и за да се произнесе, взе предвид следното:

Производството е по реда на чл.288 ГПК.

Образувано е по е по касационна жалба на КПКОНПИ против решение №213/21.11.2018г., постановено по гр.д. №283/2018г. от състав на Апелативен съд – П..

В изложението на касационните основания относно допустимостта на касационното обжалване се твърди, че съдът се е произнесъл по правния въпрос относно характера на срока по чл.15 ЗОПДИППД /отм./ в противоречие с практиката на ВКС – касационно основание по чл.280, ал.1, т.1 ГПК.

Пред ВКС е образувано тълкувателно дело №1/2018г. по описа на ОСГК, по което е поставен за тълкуване посочения по-горе правен въпрос, поради което производството по настоящото дело следва да бъде спряно, до приключването на тълкувателната процедура, с оглед отговора на правния въпрос, предмет и на настоящото производство по реда на чл.274, ал.3 ГПК.

Водим от горното, съставът на ВКС

О П Р Е Д Е Л И :

СПИРА производството по гр.д. №623/2019г. по описа на ВКС, ІV г.о. до приключване на производството по т.д. №1/2018г. по описа на ОСГК на ВКС.

Определението не подлежи на обжалване.

Председател: Членове: 1. 2.